Johan Jørgen Ugland

Johan Jørgen Ugland (1921–2010) var skipsreder, bonde, mesén, ordfører og milliardærAftenposten - Skattelisten 2009 fra Gjømle i Grimstad.

 Biografi 
Johan Jørgen Ugland var sønn av skipsreder Johan Milmar Ugland (1881-1960) og Sara «Sarita» Lund (1892-1981).J.B.Ugland Holding - Historien om J.M. Ugland & Co Han begynte å arbeide i farens rederi i 1947, og da faren døde i 1960, overtok han og broren Andreas Kjell Lund Ugland Uglands Rederi etter sin avdøde far, som hadde etablert rederiet 30. juni 1930.Dagens Næringsliv - Skipsreder Johan Jørgen Ugland er død Han var inntil sin død daglig leder for J. J. Ugland og innehaver av Ugland Gård.Proff.no - Jørgen J. Ugland Uglands shippingimperium hadde i 2010 1000 ansatte, og i 2008 et overskudd på 530 millioner.Dagens Næringsliv - Bestefar gav milliardene til Knut Nikolai (23)

Uglands første kone var Liv Blom (f. 24. mars 1922). Sammen fikk de barna Jørgen Ugland, Lars Torgeir Ugland og Gerd Jorun Ugland. Liv døde i en bilulykke i Spania 7. november 1986. Hans andre kone var hans 32 år yngre sekretær Ellen Ugland fra Arendal. De giftet seg 15. mai 1989.

Ugland død 28. mars 2010 i en alder av 89 år. Han ble begravet 7. april, og seremonien ble holdt i Fjære kirke. Det var blomsterkranser fra blant andre Norges fotballforbund, Det Norske Veritas og Norges Bondelag. Etter begravelsen ble det holdt en minnestund i Vikkilen for nære venner og familie.Agderposten – Verdig farvel med Ugland

 Politisk engasjement 
Han var ordfører for Høyre i Fjære kommune fra 1960 til 1968, og første ordfører i den sammenslåtte Grimstad kommune, valgt 16. oktober 1970. Han satt også på Aust-Agder fylkesting i fem perioder mellom 1960 og 1979.Agderpostens papirutgave s.6, 30. mars 2010 I 2009 ga han en gave på ti millioner kroner til Høyres valgfond.Høyre.no – Rekordhøyt bidrag til Høyres valgfond 2009 

 Mesén 
Ugland var sterkt opptatt av lokalsamfunnet i Grimstad, og var støttespiller for Amazon Grimstad Fotballklubb og Fotballklubben Jerv.Fvn - Skipsreder Johan J. Ugland er død Han står bak Johan Jørgen Uglands stipend, som ble innstiftet i 1996, og som går til fotballspillere under 16 år i Grimstad. Han var selv en aktiv fotballspiller, og spilte på Jervs A-lag fra han var 17 til han var 42 år.Agderpostens papirutgave s.7, 30. mars 2010 Han var formann i klubben i to perioder, 1950-1952 og 1973-1977.Agderpostens papirutgave s.9, 30. mars 2010 Da Levermyr stadion mistet lisensen da Norges Friidrettsforbund mente den var for dårlig, lånte Ugland kommunen tyve millioner kroner for å oppruste tribuneanlegget slik at det skulle holde kravene fra Norges Fotballforbund. Utbyggingen begynte i 2009, og Ugland sa seg villig til å dekke inntil syv millioner av beløpet over tyve millioner.Agderpostens papirutgave s.9, 30. mars 2010 Omtrent en måned etter Uglands død vedtok kommunestyret i Grimstad å omdøpe Levermyr stadion til «J.J. Ugland Stadion – Levermyr».Agderposten - Ugland hedres på Levermyr 3. mai 2010

I tillegg har Ugland vært en bidragsyter til Fjære menighet, spesielt ved vedlikehold av Fjære kirke, og oppussingen av Olavskilden like ved. Det var Uglands foreldre som skjenket kapellet til menigheten i sin tid. På Uglands 80-årsdag ga han penger til menigheten og kantoriet istedenfor at de skulle gi gaver til ham.Agderpostens papirutgave s.8, 30. mars 2010

I 1998 ble han ridder av 1. klasse av St. Olavs Orden.

 Arv 
Johan Jørgen Ugland testamenterte mesteparten av sin formue på over tre milliarder til barnebarnet Knut Nikolai Tønnevold (f. 1986). Formuen blir i en periode frem til barnebarnet har fylt 35 styrt av et forvaltningsråd på tre personer som sto Johan Jørgen nær. Uglands kone Ellen Ugland arvet 45% av aksjene i konsernet. Barna til Ugland arvet pliktdelsarven på én million kroner,Dagens Næringsliv – Seiler sin egen sjø  men de fikk alle 25 millioner kroner for aksjer de tidligere hadde i konsernet. Ved ligningen i 2009 var Ugland oppført med en personlig formue på 1,4 milliarder.Agderpostens papirutgave s.27, 3. juli 2010

 Verv (2010) 
 J. J. Ugland- styreleder
 Ugland Marine Services – styreleder
 Ugland Bulk Carriers  – styreleder
 Ugland Shipping – styreleder
 Ugland Construction – styreleder
 Ugland Bulk Transport – styreleder
 Ugland Gård – styreleder
 Ugland Marine – styreleder
 Ugland Marine Management – styreleder
 Skipsaksjeselskapet Kysten – styreleder
 AS Uglands Rederi – styreleder
 Ugland Barge Pool – styreleder
 J.J.Ugland Holding – styreleder
 Vikkilen Industri – nestleder

 Litteratur 
 Dannevig, Birger: Ugland, skipsbyggere – skipsførere – skipsredere gjennom 200 år, 1972
 Dahl-Pedersen, Ellen K.: Reder og bonde på Ugland, Kilden forlag, 2001 (biografi)

 Referanser 

Kategori:Norske filantroper
Kategori:Norske skipsredere
Kategori:Norske milliardærer
Kategori:Ugland
Kategori:Ordførere i Grimstad
Kategori:Personer fra Grimstad kommune
Kategori:Riddere av 1. klasse av St. Olavs Orden
Kategori:Artikler i sjøfart-prosjektet